**Изх.№25-00-121/18.09.2025 г.**

**ОБС Вх. № 173 / 18.09.2025 г.**

**ДО**

**ОБЩИНСКИ СЪВЕТ**

**ГР. РУДОЗЕМ**

**Д О К Л А Д Н А З А П И С К А**

от инж. Недко Фиданов Кулевски - Кмет на Община Рудозем

**ОТНОСНО:** Издаване на разрешително за водовземане от находище на минерална вода

„ Рудозем ” - публична общинска собственост, чрез водовземно съоръжение ПЕС - 1ХГ

„ Рудозем ” и съществуваща общинска водопроводна мрежа в гр. Рудозем, община

Рудозем, област Смолян на фирма „ Арт Холидей “ ЕООД.

***УВАЖАЕМИ ГОСПОДИН ПРЕДСЕДАТЕЛ,***

***УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,***

В Общинска администрация- Рудозем е постъпило Заявление с Вх. № 92-00-104/ 18.08.2025г. от фирма „Арт Холидей“ ЕООД, ЕИК: 160026221, със седалище и адрес на управление: гр. Рудозем, ул. „Стефан Стамболов“ № 8, представлявано от д - р Румен Венциславов Пехливанов – управител, за издаване на разрешително за водовземане от находище на минерална вода „Рудозем“ – публична общинска собственост, чрез водовземно съоръжение ПЕС 1ХГ „Рудозем“ и съществуваща общинска водопроводна мрежа, находящи се в гр. Рудозем, община Рудозем, област Смолян, придружено с изискващите се по чл. 60, ал. 1, ал. 2 и ал. 7 от Закона за водите данни и документи.

Минералната вода ще се ползва за нуждите на обект: „Къщи за гости, барбекю и техническо помещение в ПИ с идентификатор 63207.501.17 по КККР на гр. Рудозем, за който е отредено УПИ ІІІ- за хотел, кв. 17 по плана на гр. Рудозем, община Рудозем “.

В постъпилото Заявление е направена обосновка и разчет на исканото количество минерална вода, а именно: **Qгод = 3680 куб.м; Qср.дн. = 0, 17 л./сек.;**

Захранването на обекта ще се осъществи от съществуващ вече водопровод ПЕВПф 75 до границата на имота, който завършва с СКф 75 в бетонна разпределителна шахта. С инвестиционното предложение се предвижда в същата разпределителна шахта да се направи СВОф75 със СКф75 и постави водомерно измервателно устройство- 5 куб. м/ч.

За инвестиционното предложение на „ Арт Холидей “ ЕООД има издадено съгласувателно писмо на РИОСВ- Смолян с Изх. № КПД - 11 – 803/13.08.2025г., в което е посочено, че не е необходимо провеждане на процедура по реда на Глава втора от Наредбата за ОС.

Заявеното количество минерална вода в размер на 0,17 л/сек., може да бъде предоставено за ползване от заявителя поради това, че техническия възможен дебит на водовземното съоръжение е 3,12 л/сек., съгласно Заповед № РД- 159/26.02.2025г. на Министъра на околната среда и водите за утвърдените годишни експлоатационни ресурси.

Съобщение за публично обявяване на искането беше направено със срок на обявяването от **18.08.2025г. до 01.09.2025г.**, като в този срок не са постъпили възражения от други заинтересовани лица.

Във връзка с гореизложеното и на основание чл. 21, ал. 1, т. 23 от Закона за местното самоуправление и местната администрация (ЗМСМА), чл. 52, ал. 1, т. 3, буква (а), предложение второ, чл. 57, ал.1, т. 3 от Закона за водите и Заповед № РД- 159/26.02.2025г. на Министъра на околната среда и водите за утвърдените експлоатационни ресурси на ПЕС 1ХГ „ Рудозем “, предлагам на Общински съвет- Рудозем да вземе следното

**РЕШЕНИЕ:**

Общински съвет- Рудозем дава съгласие за издаване на разрешително за водовземане на фирма „Арт Холидей“ ЕООД, ЕИК: 160026221, със седалище и адрес на управление: гр. Рудозем, ул. „Стефан Стамболов” № 8, представлявано от д-р Румен Венциславов Пехливанов - управител, от находище на минерална вода „Рудозем“, чрез водовземно съоръжение ПЕС-1ХГ „Рудозем“ и съществуваща общинска водопроводна мрежа в гр. Рудозем, община Рудозем, област Смолян, с цел на заявеното водовземане: Питейно – битово водоснабдяване на обект: „Къщи за гости, барбекю и техническо помещение в ПИ с идентификатор 63207.501.17 по КККР на гр. Рудозем, за който е отредено УПИ ІІІ- за хотел, кв. 17 по плана на гр. Рудозем, община Рудозем“, с годишен обем – до **3 680** куб. м. (Ср. дн. дебит на черпене- 0,17 л/сек.), за срок от 10г. (десет години) от датата на влизане в сила на разрешителното.



МБ/СБ